               13.6.2018

               HU

               Az Európai Unió Hivatalos Lapja

               C 204/215

         P8_TA(2016)0329
   João Alexandre Tavares Gonçalves de Figueiredónak a Számvevőszék tagjává történő kinevezése
   Az Európai Parlament 2016. szeptember 13-i határozata João Alexandre Tavares Gonçalves de Figueiredónak a Számvevőszék tagjává történő kinevezéséről (C8-0260/2016 – 2016/0809(NLE))
   (Konzultáció)
   (2018/C 204/30)

      Az Európai Parlament,

               —

               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C8-0260/2016),

               —

               tekintettel eljárási szabályzata 121. cikkére,

               —

               tekintettel a Költségvetési Ellenőrző Bizottság jelentésére (A8-0259/2016),

               A.

               mivel a Parlament Költségvetési Ellenőrző Bizottsága értékelte – különösen az Európai Unió működéséről szóló szerződés 286. cikkének (1) bekezdésében foglalt feltételek szempontjából – a javasolt jelölt képességeit;

               B.

               mivel 2016. szeptember 5-i ülésén a Költségvetési Ellenőrző Bizottság meghallgatta a Tanács számvevőszéki tagjelöltjét;

               1.

               kedvezően véleményezi a Tanács João Alexandre Tavares Gonçalves de Figueiredo számvevőszéki taggá történő kinevezésére irányuló javaslatát;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.


               13.6.2018

               HU

               Az Európai Unió Hivatalos Lapja

               C 204/225

         P8_TA(2016)0348
   Új biztos kinevezése
   Az Európai Parlament 2016. szeptember 15-i határozata Julian King az Európai Bizottság tagjává történő kinevezésének jóváhagyásáról(C8-0339/2016 – 2016/0812(NLE))
   (2018/C 204/39)

      Az Európai Parlament,

               —

               tekintettel az Európai Unió működéséről szóló szerződés 246. cikkének második bekezdésére,

               —

               tekintettel az Európai Atomenergia-közösséget létrehozó szerződés 106a. cikkére,

               —

               tekintettel az Európai Parlament és az Európai Bizottság közötti kapcsolatokról szóló keretmegállapodás 6. pontjára (1),

               —

               tekintettel Jonathan Hill bizottsági tagságról való, 2016. június 25-én benyújtott lemondására,

               —

               tekintettel a Tanács 2016. július 15-i levelére, amelyben a Tanács konzultált a Parlamenttel a Julian Kingnek a Bizottság tagjává történő kinevezésére vonatkozó, a Bizottság elnökével egyetértésben meghozandó határozatról (C8-0339/2016),

               —

               tekintettel Julian Kingnek az Állampolgári Jogi, Bel- és Igazságügyi Bizottság által vezetett 2016. szeptember 12-i meghallgatására, valaminnt az azt követően készített értékelő nyilatkozatra,

               —

               tekintettel eljárási szabályzata 118. cikkére és XVI. mellékletére,

               1.

               jóváhagyja Julian King kinevezését az Európai Bizottság tagjává;

               2.

               utasítja elnökét, hogy továbbítsa ezt a határozatot a Tanácsnak, a Bizottságnak és a tagállamok kormányainak.

      (1)  HL L 304., 2010.11.20., 47. o.


title: A Politikai és Biztonsági Bizottság (KKBP) 2018/869 határozata (2018. június 5.) az Európai Unió koszovói (Ez a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.) jogállamiság-missziója (EULEX KOSZOVÓ) misszióvezetője megbízatásának meghosszabbításáról (EULEX KOSZOVÓ/1/2018)

text:
                  14.6.2018

                  HU

                  Az Európai Unió Hivatalos Lapja

                  L 149/24

            A POLITIKAI ÉS BIZTONSÁGI BIZOTTSÁG (KKBP) 2018/869 HATÁROZATA
      (2018. június 5.)
      az Európai Unió koszovói (*1) jogállamiság-missziója (EULEX KOSZOVÓ) misszióvezetője megbízatásának meghosszabbításáról (EULEX KOSZOVÓ/1/2018)
      A POLITIKAI ÉS BIZTONSÁGI BIZOTTSÁG,
      tekintettel az Európai Unióról szóló szerződésre és különösen annak 38. cikke harmadik bekezdésére,
      tekintettel az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP tanácsi együttes fellépésre (1) és különösen annak 12. cikke (2) bekezdésére,
      mivel:

                  (1)

                  A Politikai és Biztonsági Bizottság (PBB) a 2008/124/KKBP együttes fellépés 12. cikke (2) bekezdésének értelmében és a Szerződés 38. cikkének harmadik bekezdésével összhangban felhatalmazással rendelkezik arra, hogy meghozza az Európai Unió koszovói jogállamiság-missziója (EULEX KOSZOVÓ) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.

                  (2)

                  A Tanács 2018. június 8-án elfogadta a (KKBP) 2018/856 határozatot (2), amely módosította a 2008/124/KKBP együttes fellépést és 2020. június 14-ig meghosszabbította az EULEX KOSZOVÓ megbízatásának időtartamát.

                  (3)

                  A PBB 2016. július 20-án elfogadta a (KKBP) 2016/1207 határozatot (3), amellyel Alexándra PAPADOPÚLU-t nevezte ki az EULEX KOSZOVÓ misszióvezetőjévé a 2016. szeptember 1-jétől2017. június 14-ig terjedő időszakra.

                  (4)

                  A PBB 2017. június 13-án elfogadta a (KKBP) 2017/1012 határozatot (4), amellyel a 2017. június 15-től2018. június 14-ig terjedő időszakra meghosszabbította Alexándra PAPADOPÚLU-nak, az EULEX KOSZOVÓ misszióvezetőjének a megbízatását.

                  (5)

                  Az Unió külügyi és biztonságpolitikai főképviselője 2018. május 31-én azt javasolta, hogy Alexándra PAPADOPÚLU-nak, az EULEX KOSZOVÓ misszióvezetőjének megbízatását hosszabbítsák meg a 2018. június 15-től2019. június 14-ig terjedő időtartamra,

            ELFOGADTA EZT A HATÁROZATOT:
      1. cikk
      A Politikai és Biztonsági Bizottság Alexándra PAPADOPÚLU-nak, az Európai Unió koszovói jogállamiság-missziója (EULEX KOSZOVÓ) misszióvezetőjének megbízatását a 2018. június 15-től2019. június 14-ig terjedő időtartamra meghosszabbítja.
      2. cikk
      Ez a határozat az elfogadásának napján lép hatályba.

         Kelt Brüsszelben, 2018. június 5-én.

               a Politikai és Biztonsági Bizottság részéről

               az elnök

            W. STEVENS

         (*1)  Ez a megnevezés nem érinti a jogállással kapcsolatos álláspontokat, továbbá összhangban van az 1244. (1999) sz. ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (1)  HL L 42., 2008.2.16., 92. o.

         (2)  A Tanács (KKBP) 2018/856 határozata (2018. június 8.) az Európai Unió koszovói jogállamiság-missziójáról (EULEX KOSOVO) szóló 2008/124/KKBP együttes fellépés módosításáról (HL L 146., 2018.6.11., 5. o.).

         (3)  A Politikai és Biztonsági Bizottság (KKBP) 2016/1207 határozata (2016. július 20.) az Európai Unió koszovói jogállamiság-missziója (EULEX KOSZOVÓ) misszióvezetőjének kinevezéséről (EULEX KOSZOVÓ/1/2016) (HL L 198., 2016.7.23., 49. o.).

         (4)  A Politikai és Biztonsági Bizottság (KKBP) 2017/1012 határozata (2017. június 13.) az Európai Unió koszovói jogállamiság-missziója (EULEX KOSZOVÓ) misszióvezetője megbízatásának meghosszabbításáról (EULEX KOSZOVÓ/1/2017) (HL L 153., 2017.6.16., 27. o.).


title: Az Európai Parlament és a Tanács (EU) 2018/853 határozata (2018. május 30.) az 1257/2013/EU európai parlamenti és tanácsi rendeletnek, a 94/63/EK és a 2009/31/EK európai parlamenti és tanácsi irányelvnek, valamint a 86/278/EGK és a 87/217/EGK tanácsi irányelvnek a környezetvédelmi jelentéstételre vonatkozó eljárási szabályok tekintetében történő módosításáról, valamint a 91/692/EGK tanácsi irányelv hatályon kívül helyezéséről

text:
                  14.6.2018

                  HU

                  Az Európai Unió Hivatalos Lapja

                  L 150/155

            AZ EURÓPAI PARLAMENT ÉS A TANÁCS (EU) 2018/853 HATÁROZATA
      (2018. május 30.)
      az 1257/2013/EU európai parlamenti és tanácsi rendeletnek, a 94/63/EK és a 2009/31/EK európai parlamenti és tanácsi irányelvnek, valamint a 86/278/EGK és a 87/217/EGK tanácsi irányelvnek a környezetvédelmi jelentéstételre vonatkozó eljárási szabályok tekintetében történő módosításáról, valamint a 91/692/EGK tanácsi irányelv hatályon kívül helyezéséről
      AZ EURÓPAI PARLAMENT ÉS AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 192. cikke (1) bekezdésére,
      tekintettel az Európai Bizottság javaslatára,
      a jogalkotási aktus tervezete nemzeti parlamenteknek való megküldését követően,
      tekintettel az Európai Gazdasági és Szociális Bizottság véleményére (1),
      a Régiók Bizottságával folytatott konzultációt követően,
      rendes jogalkotási eljárás keretében (2),
      mivel:

                  (1)

                  A 86/278/EGK (3) és a 87/217/EGK tanácsi irányelv (4) az Európai Gazdasági Közösséget létrehozó szerződés 100. és 235. cikkein – amelyek jelenleg az Európai Unió működéséről szóló szerződés (EUMSZ) 115. és 352. cikkei – alapulnak. Ezeknek az irányelveknek a jelen határozatban foglalt módosításai az Unió környezetpolitikájához kapcsolódnak és közvetlenül a 91/692/EGK tanácsi irányelv (5) EUMSZ 192. cikkének (1) bekezdése szerinti hatályon kívül helyezéséből következnek. Ennek megfelelően e módosításoknak az EUMSZ 192. cikkének (1) bekezdésén kell alapulnia.

                  (2)

                  A 94/63/EK európai parlamenti és tanácsi irányelv (6) alapja az Európai Közösséget létrehozó szerződés 100a. cikke, amely jelenleg az EUMSZ 114. cikke. Ezen irányelv jelen határozatban foglalt módosításai az unió környezetpolitikájához kapcsolódnak és közvetlenül a 91/692/EGK irányelv EUMSZ 192. cikkének (1) bekezdése szerinti hatályon kívül helyezéséből következnek. Ennek megfelelően e módosításoknak az EUMSZ 192. cikkének (1) bekezdésén kell alapulnia.

                  (3)

                  A 91/692/EGK irányelvet azzal a céllal fogadták el, hogy ágazati szinten racionalizálja és fejlessze az egyes környezetvédelmi irányelvekkel kapcsolatos információk továbbítására és jelentések közzétételére vonatkozó rendelkezéseket. A 91/692/EGK irányelv ezért az egységes jelentéstételi követelmények bevezetésével több irányelvet is módosított.

                  (4)

                  A 91/692/EGK irányelv által bevezetett jelentéstételi követelményeknek való megfelelés nehézségeket okozott és nem bizonyult hatékonynak. Továbbá a 91/692/EGK irányelv által módosított számos uniós jogi aktus helyét újak váltották fel, és már nem tartalmaznak az említett irányelv által bevezetett jelentéstételi követelményeket. Például a 2000/60/EK európai parlamenti és tanácsi irányelv (7) hét vízpolitikát érintő uniós jogi aktust helyezett hatályon kívül a 91/692/EGK irányelv által bevezetett jelentéstételi rendszer átvétele nélkül. Ezenfelül, a 2010/75/EU európai parlamenti és tanácsi irányelv (8) nem tartalmaz hivatkozást a 91/692/EGK irányelvre, hanem egy attól független jelentéstételi rendszert határoz meg.

                  (5)

                  A 91/692/EGK irányelv nem szabályozza az elektromos eszközök használatát. Az Európai Környezetvédelmi Ügynökség Reportnet weboldalának sikeres beindításával és a jelentéstétel egyszerűsítésére vonatkozó ágazati kezdeményezésekkel – mint például az Európai Vízinformációs Rendszer – a jelentéstételre vonatkozó horizontális jogszabály szükségessége és hatékonysága egyre inkább megkérdőjeleződött. Végül a 2007/2/EK európai parlamenti és tanácsi irányelv (9) és az ehhez kapcsolódó közös környezeti információs rendszer létrehozása bevezette az uniós környezetvédelmi politikára vonatkozó információkezelés és jelentéstétel modernebb, hatékonyabb horizontális megközelítését.

                  (6)

                  A 91/692/EGK irányelvet ezért hatályon kívül kell helyezni.

                  (7)

                  A 91/692/EGK irányelv által módosított irányelvek többsége már nem hatályos. A 86/278/EGK és a 87/217/EGK irányelv azonban továbbra is hatályban van.

                  (8)

                  A 86/278/EGK irányelv előírja a tagállamok számára, hogy az irányelv végrehajtásáról szóló jelentést a 91/692/EGK irányelvben meghatározott eljárással összhangban a Bizottság által kidolgozott kérdőív vagy sablon alapján készítsék el. A 91/692/EGK irányelv hatályon kívül helyezése következtében esetlegesen létrejövő joghézag elkerülése érdekében a 91/692/EGK irányelvre való hivatkozást a 86/278/EGK irányelvben meghatározott eljárásra való hivatkozással kell felváltani.

                  (9)

                  Az Unió területén a nyers azbeszt és az azbeszttartalmú termékek előállításának és felhasználásának kivezetését szabályozó 1907/2006/EK európai parlamenti és tanácsi rendelet (10) elfogadását követően a 87/217/EGK irányelvben meghatározott tagállamok általi jelentéstétel a továbbiakban szükségtelen. Ezért helyénvaló elhagyni az említett irányelvben előírt jelentéstételi követelményeket.

                  (10)

                  A 91/692/EGK irányelv hatálybalépését követően az alábbi rendeletek és irányelvek tartalmaztak az említett irányelvre való hivatkozást: a 94/62/EK európai parlamenti és tanácsi irányelv (11), a 94/63/EK irányelv, az 1999/31/EK tanácsi irányelv (12), a 2000/53/EK európai parlamenti és tanácsi irányelv (13), a 2003/87/EK európai parlamenti és tanácsi irányelv (14), a 2008/98/EK európai parlamenti és tanácsi irányelv (15), a 2009/31/EK európai parlamenti és tanácsi irányelv (16) és az 1257/2013/EU európai parlamenti és tanácsi rendelet (17).

                  (11)

                  A körforgásos gazdaságra vonatkozó uniós cselekvési terv részeként a Bizottság a 94/62/EK, az 1999/31/EK, a 2000/53/EK és a 2008/98/EK irányelvek módosítását javasolta annak érdekében, hogy a 91/692/EGK irányelvre való hivatkozásokat feltváltsa.

                  (12)

                  A 86/278/EGK irányelv mellékleteiben található egyes rendelkezések naprakészen tartása érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el ezen irányelv rendelkezéseinek a műszaki és tudományos fejlődéshez történő hozzáigazítására vonatkozóan. Hasonlóképpen, a 2009/31/EGK irányelv mellékleteinek naprakészen tartása érdekében a Bizottságot fel kell hatalmazni arra, hogy az EUMSZ 290. cikkének megfelelően jogi aktusokat fogadjon el e mellékleteknek a műszaki és tudományos fejlődéshez történő hozzáigazítására vonatkozóan. A 2009/31/EK irányelv mellékleteinek kiigazítása nem eredményezheti az e mellékletekben foglalt kritériumoknak megfelelő biztonsági szint csökkenését vagy a monitoringelvek gyengülését. Különösen fontos, hogy a Bizottság az előkészítő munkája során megfelelő konzultációkat folytasson, többek között szakértői szinten is, és hogy e konzultációkra a jogalkotás minőségének javításáról szóló, 2016. április 13-i intézményközi megállapodásnak (18) megfelelően kerüljön sor. A felhatalmazáson alapuló jogi aktusok előkészítésében való egyenlő részvétel biztosítása érdekében az Európai Parlament és a Tanács a tagállamok szakértőivel egyidejűleg kap kézhez minden dokumentumot, és szakértőik rendszeresen részt vehetnek a Bizottság felhatalmazáson alapuló jogi aktusok előkészítésével foglalkozó szakértői csoportjainak ülésein.

                  (13)

                  Az 1257/2013/EU rendelet 21. cikke (2) bekezdésének második albekezdése hivatkozik a 91/692/EGK irányelvre, amelyet hatályon kívül fognak helyezni. E rendelkezés szerint az első jelentéstételi időszak az 1257/2013/EU rendelet alkalmazásának megkezdésekor kezdődik. 2016. december 19-én az (EU) 2016/2323 végrehajtási határozatban (19) a Bizottság létrehozta a hajó-újrafeldolgozó létesítmények európai jegyzékének („az európai jegyzék”) első változatát. Az 1257/2013/EU rendelet 26. cikkével összhangban a tagállamok e rendelet alkalmazása kezdetének időpontját megelőzően is engedélyezhetik a hajók újrafeldolgozását az európai jegyzékben szereplő hajó-újrafeldolgozó létesítményekben. Ilyen körülmények között az 1013/2006/EU európai parlamenti és tanácsi rendelet (20) nem alkalmazandó. Annak elkerülése érdekében, hogy ne legyen olyan időszak, amikor sem az 1013/2006/EK, sem az 1257/2013/EU rendeletnek megfelelően nem gyűjtik az információkat, helyénvaló átmeneti jelentéstételi időszakot bevezetni az adott tagállamban az 1257/2013/EU rendelet 26. cikke szerinti első várható engedélyezés időpontja és e rendelet alkalmazása kezdetének időpontja között minden egyes olyan tagállamban, amelyik úgy határoz, hogy felhasználja az említett cikkben foglalt átmeneti időszakot. Az ilyen tagállamok kapcsolódó igazgatási terheinek csökkentése érdekében nem szükséges, hogy az átmeneti időszak alatt gyűjtött információk egy külön jelentés alapját képezzék. Ehelyett elegendő, ha ezek az információk bekerülnek az 1257/2013/EU rendelet alkalmazása kezdetének időpontjától kezdődő hároméves időszakra kiterjedő első rendszeres jelentésbe vagy annak részét képezik.

                  (14)

                  A 94/63/EK irányelvben meghatározott jelentéstételi követelmény az említett irányelv végrehajtásának nyomon követése céljából a továbbiakban szükségtelen. A vonatkozó rendelkezést tehát el kell hagyni.

                  (15)

                  mivel e határozat célját, nevezetesen a környezetvédelmi jelentéstétel terén már nem alkalmazandó vagy nem releváns uniós jogi aktusok módosítását vagy hatályon kívül helyezését a tagállamok nem tudják kielégítően megvalósítani, az Unió szintjén azonban jellege miatt e cél jobban megvalósítható, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a határozat nem lépi túl az e cél eléréséhez szükséges mértéket.

                  (16)

                  Az 1257/2013/EU rendeletet, valamint a 94/63/EK, a 2009/31/EK, a 86/278/EGK és a 87/217/EGK irányelvet ennek megfelelően módosítani kell,

            ELFOGADTA EZT A HATÁROZATOT:
      1. cikk
      A 2009/31/EK irányelv módosítása
      A 2009/31/EK irányelv a következőképpen módosul:

                  1.

                  A 27. cikk (1) bekezdése helyébe a következő szöveg lép:
                  „(1)   A tagállamok háromévente jelentést nyújtanak be a Bizottságnak ezen irányelv végrehajtásáról, ideértve a 25. cikk (1) bekezdésének b) pontjában említett nyilvántartást is. Az első jelentést 2011. június 30-ig kell a Bizottság részére megküldeni. A jelentés a Bizottság által végrehajtási aktusok formájában elfogadott kérdőív vagy sablon alapján készül. Ezeket a végrehajtási jogi aktusokat a 30. cikk (2) bekezdésében említett vizsgálóbizottsági eljárás keretében kell elfogadni. A kérdőívet vagy sablont az első jelentés benyújtási határideje előtt legalább hat hónappal meg kell küldeni a tagállamoknak.”;

                  2.

                  A 29. cikk helyébe a következő szöveg lép:
                  „29. cikk
                  A mellékletek módosítása
                  A Bizottság felhatalmazást kap arra, hogy a 29a. cikknek megfelelően felhatalmazáson alapuló jogi aktusokat fogadjon el a mellékleteknek a műszaki és tudományos fejlődéshez történő hozzáigazítására vonatkozóan. Az ilyen hozzáigazítás nem eredményezheti az I. mellékletben foglalt kritériumoknak megfelelő biztonsági szint csökkenését, vagy a II. mellékletben szereplő monitoringelvek gyengülését.”;

                  3.

                  A szöveg a következő cikkel egészül ki:
                  „29a. cikk
                  A felhatalmazás gyakorlása
                  (1)   A felhatalmazáson alapuló jogi aktusok elfogadására vonatkozóan a Bizottság részére adott felhatalmazás feltételeit ez a cikk határozza meg.
                  (2)   A Bizottságnak a 29. cikkben említett, felhatalmazáson alapuló jogi aktus elfogadására vonatkozó felhatalmazása ötéves időtartamra szól 2018. július 4-tól/-től kezdődő hatállyal. A Bizottság legkésőbb kilenc hónappal az ötéves időtartam letelte előtt jelentést készít a felhatalmazásról. E jelentést benyújtja az Európai Parlamentnek és a Tanácsnak. A felhatalmazás hallgatólagosan meghosszabbodik a korábbival megegyező időtartamra, amennyiben az Európai Parlament vagy a Tanács nem ellenzi a meghosszabbítást legkésőbb három hónappal minden egyes időtartam letelte előtt.
                  (3)   Az Európai Parlament vagy a Tanács bármikor visszavonhatja a 29. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét.
                  (4)   A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban (*1) foglalt elveknek megfelelően konzultál az egyes tagállamok által kijelölt szakértőkkel.
                  (5)   A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot.
                  (6)   A 29. cikk értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbodik.

                     (*1)  HL L 123., 2016.5.12., 1. o.;”"

                  4.

                  A 30. cikk helyébe a következő szöveg lép:
                  „30. cikk
                  Bizottsági eljárás
                  (1)   A Bizottságot az 525/2013/EU európai parlamenti és tanácsi rendelet 26. cikkével (*2) létrehozott Éghajlatváltozási Bizottság segíti. Ez a bizottság a 182/2011/EU európai parlamenti és tanácsi rendelet (*3) értelmében vett bizottságnak minősül.
                  (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.

                     (*2)  Az Európai Parlament és a Tanács 525/2013/EU rendelete (2013. május 21.) az üvegházhatást okozó gázok kibocsátásának nyomon követésére és bejelentésére, valamint az éghajlatváltozással kapcsolatos egyéb információk nemzeti és uniós szintű bejelentésére szolgáló rendszerről, valamint a 280/2004/EK határozat hatályon kívül helyezéséről (HL L 165., 2013.6.18., 13. o.)."

                     (*3)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).”"

            2. cikk
      A 86/278/EGK irányelv módosítása
      A 86/278/EGK irányelv a következőképpen módosul:

                  1.

                  A 13. cikk helyébe a következő szöveg lép:
                  „13. cikk
                  A Bizottság felhatalmazást kap arra, hogy a 15a. cikknek megfelelően felhatalmazáson alapuló jogi aktusokat fogadjon el a mellékletek módosításáról a műszaki és tudományos fejlődéshez történő hozzáigazításukra vonatkozóan.
                  Az első bekezdés nem alkalmazandó az I. A., I. B. és I. C. mellékletben felsorolt paraméterek és értékek, az értékek kiértékelésére valószínűleg hatással lévő bármely tényező és a II. A. és II. B. mellékletben említett elemezendő paraméterek tekintetében.”;

                  2.

                  A 14. cikket el kell hagyni.

                  3.

                  A 15. cikk helyébe a következő szöveg lép:
                  „15. cikk
                  (1)   A Bizottságot a 2008/98/EK európai parlamenti és tanácsi irányelv 39. cikkével (*4) létrehozott bizottság segíti. Ez a bizottság a 182/2011/EU európai parlamenti és tanácsi rendelet (*5) értelmében vett bizottságnak minősül.
                  (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.

                     (*4)  Az Európai Parlament és a Tanács 2008/98/EK irányelve (2008. november 19.) a hulladékokról és egyes irányelvek hatályon kívül helyezéséről (HL L 312., 2008.11.22., 3. o.)."

                     (*5)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).”;"

                  4.

                  A szöveg a következő cikkel egészül ki:
                  „15a. cikk
                  (1)   A felhatalmazáson alapuló jogi aktusok elfogadására vonatkozóan a Bizottság részére adott felhatalmazás feltételeit ez a cikk határozza meg.
                  (2)   A Bizottságnak a 13. cikkben említett, felhatalmazáson alapuló jogi aktusok elfogadására vonatkozó felhatalmazása ötéves időtartamra szól 2018. július 4-tól/-től kezdődő hatállyal. A Bizottság legkésőbb kilenc hónappal az ötéves időtartam letelte előtt jelentést készít a felhatalmazásról. E jelentést benyújtja az Európai Parlamentnek és a Tanácsnak. A felhatalmazás hallgatólagosan meghosszabbodik a korábbival megegyező időtartamra, amennyiben az Európai Parlament vagy a Tanács nem ellenzi a meghosszabbítást legkésőbb három hónappal minden egyes időtartam letelte előtt.
                  (3)   Az Európai Parlament vagy a Tanács bármikor visszavonhatja a 13. cikkben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét.
                  (4)   A felhatalmazáson alapuló jogi aktus elfogadása előtt a Bizottság a jogalkotás minőségének javításáról szóló, 2016. április 13-i intézményközi megállapodásban (*6) foglalt elveknek megfelelően konzultál az egyes tagállamok által kijelölt szakértőkkel.
                  (5)   A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot.
                  (6)   A 13. cikk értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő két hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam két hónappal meghosszabbodik.

                     (*6)  HL L 123., 2016.5.12., 1. o.;”"

                  5.

                  A 17. cikk első bekezdése helyébe a következő szöveg lép:
                  „A tagállamok három éves időközönként tájékoztatást küldenek a Bizottságnak ennek az irányelvnek a végrehajtásáról ágazati jelentés formájában, amely más, ehhez tartozó közösségi irányelveket is felölel. Az ágazati jelentések a Bizottság által végrehajtási jogi aktus formájában elfogadott kérdőív vagy sablon alapján készülnek. Ezeket a végrehajtási jogi aktusokat a 15. cikk (2) bekezdésében említett vizsgálóbizottsági eljárás keretében kell elfogadni. A kérdőívet vagy sablont a jelentés által felölelt időszak kezdete előtt hat hónappal meg kell küldeni a tagállamoknak. A tagállamok a jelentést az általa felölelt három éves időszak végétől számított kilenc hónapon belül megküldik a Bizottságnak.”

            3. cikk
      A 87/217/EGK irányelv módosítása
      A 87/217/EGK irányelv 13. cikkének (1) bekezdését el kell hagyni.
      4. cikk
      Az 1257/2013/EU rendelet módosítása
      Az 1257/2013/EU rendelet 21. cikkének (2) bekezdése helyébe a következő szöveg lép:

         „(2)   A jelentéseknek három naptári évre kell kiterjedniük és azokat az általuk felölelt hároméves időszak végétől számított kilenc hónapon belül elektronikus úton kell továbbítani a Bizottsághoz.
         Az első elektronikus jelentésnek a 32. cikk (1) bekezdésével összhangban a rendelet alkalmazása kezdetének időpontjától számított hároméves időszakot kell felölelnie. Amennyiben egy tagállam a 26. cikkel összhangban e rendelet alkalmazása kezdetének időpontját megelőzően engedélyezi a hajók újrafeldolgozását az európai jegyzékben szereplő hajó-újrafeldolgozó létesítményekben, e tagállam első elektronikus jelentésének ki kell terjednie az engedélyezés időpontjától a rendelet alkalmazása kezdetének időpontjáig terjedő időszakra is.
         A Bizottság legkésőbb a tagállamok jelentéseinek kézhezvételétől számított kilenc hónapon belül jelentést tesz közzé ennek a rendeletnek a végrehajtásáról.”

      5. cikk
      A 94/63/EK irányelv módosítása
      A 94/63/EK irányelv a következőképpen módosul:

                  1.

                  A 4. cikk (4) bekezdésében a második albekezdés helyébe a következő szöveg lép:
                  „A tagállamok tájékoztatják a Bizottságot arról, hogy milyen tárolótelepeket érintenek az ilyen eltérések.”;

                  2.

                  A 6. cikk (4) bekezdésében a második albekezdés helyébe a következő szöveg lép:
                  „A tagállamok tájékoztatják a Bizottságot azon területek adatairól, amelyen belül ilyen eltérést kívánnak adni és ezt követően az ilyen területtel kapcsolatban bekövetkezett minden változásról.”;

                  3.

                  A 9. cikk helyébe a következő szöveg lép:
                  „9. cikk
                  Ellenőrzés és jelentés
                  A Bizottság felkérést kap arra, hogy adott esetben jelentéseivel együtt az ezen irányelv módosítására vonatkozó javaslatokat nyújtson be, beleértve, külön hangsúllyal, a hatály kiterjesztését úgy, hogy az magában foglalja a töltőberendezésekhez és hajókhoz használandó gőzellenőrző és -visszanyerő rendszereket.”

            6. cikk
      A 91/692/EGK irányelv hatályon kívül helyezése
      A 91/692/EGK irányelv hatályát veszti.
      7. cikk
      Hatálybalépés
      Ez a határozat az Európai Unió Hivatalos Lapjában való kihirdetését követő huszadik napon lép hatályba.

         Kelt Strasbourgban, 2018. május 30-án.

               az Európai Parlament részéről

               az elnök

            A. TAJANI

               a Tanács részéről

               az elnök

            L. PAVLOVA

         (1)  HL C 173., 2017.5.31., 82. o.

         (2)  Az Európai Parlament 2018. április 18-i álláspontja (a Hivatalos Lapban még nem tették közzé) és a Tanács 2018. május 14-i határozata.

         (3)  A Tanács 86/278/EGK irányelve (1986. június 12.) a szennyvíziszap mezőgazdasági felhasználása során a környezet és különösen a talaj védelméről (HL L 181., 1986.7.4., 6. o.).

         (4)  A Tanács 87/217/EGK irányelve (1987. március 19.) az azbeszt által okozott környezetszennyezés megelőzéséről és csökkentéséről (HL L 85., 1987.3.28., 40. o.).

         (5)  A Tanács 91/692/EGK irányelve (1991. december 23.) a környezetre vonatkozó egyes irányelvek végrehajtásáról szóló jelentések egységesítéséről és észszerűsítéséről (HL L 377., 1991.12.31., 48. o.).

         (6)  Az Európai Parlament és a Tanács 94/63/EK irányelve (1994. december 20.) az illékony szerves vegyületeknek (VOC) a benzin tárolásából és tárolótelepekről töltőállomások részére történő elosztásából származó kibocsátása csökkentéséről (HL L 365., 1994.12.31., 24. o.).

         (7)  Az Európai Parlament és a Tanács 2000/60/EK irányelve (2000. október 23.) a vízpolitika terén a közösségi fellépés kereteinek meghatározásáról (HL L 327., 2000.12.22., 1. o.).

         (8)  Az Európai Parlament és a Tanács 2010/75/EU irányelve (2010. november 24.) az ipari kibocsátásokról (a környezetszennyezés integrált megelőzése és csökkentése) (HL L 334., 2010.12.17., 17. o.).

         (9)  Az Európai Parlament és a Tanács 2007/2/EK irányelve (2007. március 14.) a az Európai Közösségen belüli térinformációs infrastruktúra (INSPIRE) kialakításáról (HL L 108., 2007.4.25., 1. o.).

         (10)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

         (11)  Az Európai Parlament és a Tanács 94/62/EK irányelve (1994. december 20.) a csomagolásról és a csomagolási hulladékról (HL L 365., 1994.12.31., 10. o.).

         (12)  A Tanács 1999/31/EK irányelve (1999. április 26.) a hulladéklerakókról (HL L 182., 1999.7.16., 1. o.).

         (13)  Az Európai Parlament és a Tanács 2000/53/EK irányelve (2000. szeptember 18.) az elhasználódott járművekről (HL L 269., 2000.10.21., 34. o.).

         (14)  Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).

         (15)  Az Európai Parlament és a Tanács 2008/98/EK irányelve (2008. november 19.) a hulladékokról és egyes irányelvek hatályon kívül helyezéséről (HL L 312., 2008.11.22., 3. o.).

         (16)  Az Európai Parlament és a Tanács 2009/31/EK irányelve (2009. április 23.) a szén-dioxid geológiai tárolásáról, valamint a 85/337/EGK tanácsi irányelv, a 2000/60/EK, a 2001/80/EK, a 2004/35/EK, a 2006/12/EK és a 2008/1/EK európai parlamenti és tanácsi irányelv, valamint az 1013/2006/EK rendelet módosításáról (HL L 140., 2009.6.5., 114. o.).

         (17)  Az Európai Parlament és a Tanács 1257/2013/EU rendelete (2013. november 20.) a hajók újrafeldolgozásáról, valamint az 1013/2006/EK rendelet és a 2009/16/EK irányelv módosításáról (HL L 330., 2013.12.10., 1. o.).

         (18)  HL L 123., 2016.5.12., 1. o.

         (19)  A Bizottság (EU) 2016/2323 végrehajtási határozata (2016. december 19.) a hajó-újrafeldolgozó létesítmények európai jegyzékének létrehozásáról a hajók újrafeldolgozásáról szóló 1257/2013/EU európai parlamenti és tanácsi rendelet szerint (HL L 345., 2016.12.20., 119. o.).

         (20)  Az Európai Parlament és a Tanács 1013/2006/EK rendelete (2006. június 14.) a hulladékszállításról (HL L 190., 2006.7.12., 1. o.).


A Bizottság 2018.06.04-i határozata az összefonódást a közös piaccal összeegyeztethetőnek nyilvánítja (Ügyszám COMP/M.8906 - Goodyear / Bridgestone) a 139/2004/EK tanácsi rendelet alapján (Csak az angol nyelvű szöveg hiteles.)


title: A Tanács határozata (2018. július 13.) a Nemek Közötti Egyenlőség Európai Intézete igazgatótanácsa egy görög póttagjának kinevezéséről

text:
               18.7.2018

               HU

               Az Európai Unió Hivatalos Lapja

               C 251/5

         A TANÁCS HATÁROZATA
   (2018. július 13.)
   a Nemek Közötti Egyenlőség Európai Intézete igazgatótanácsa egy görög póttagjának kinevezéséről
   (2018/C 251/04)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Nemek Közötti Egyenlőség Európai Intézetének létrehozásáról szóló, 2006. december 20-i 1922/2006/EK európai parlamenti és tanácsi rendeletre (1) és különösen annak 10. cikkére,
   mivel:

               (1)

               A Tanács a 2016. május 26-i határozatával (2) kinevezte a Nemek Közötti Egyenlőség Európai Intézete igazgatótanácsának 18 tagját és 17 póttagját a 2016. június 1-től2019. május 31-ig tartó időszakra.

               (2)

               Görögország kormánya egy jelölést nyújtott be egy póttag által betöltendő helyre,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2019. május 31-ig, a Nemek Közötti Egyenlőség Európai Intézete igazgatótanácsa görög póttagjává nevezi ki a következő személyt:
   KORMÁNYKÉPVISELŐK

               Ország

               Tagok

               Póttagok

               Görögország

               Dimitrios PLATIS

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2018. július 13-án.

            a Tanács részéről

            az elnök

            H. LÖGER

      (1)  HL L 403., 2006.12.30., 9. o.

      (2)  A Tanács 2016. május 26-i határozata a Nemek Közötti Egyenlőség Európai Intézete igazgatótanácsa tagjainak és póttagjainak kinevezéséről (HL C 199., 2016.6.4., 5. o.).


title: A Bizottság határozata (2018. július 17.) az egészségfejlesztéssel, a betegségmegelőzéssel és a nem fertőző betegségek kezelésével foglalkozó bizottsági irányítócsoport létrehozásáról, valamint a ritka betegségek bizottsági szakértői csoportjának létrehozásáról szóló határozat és a rákos megbetegedések visszaszorításával foglalkozó bizottsági szakértői csoport létrehozásáról szóló határozat hatályon kívül helyezéséről (EGT-vonatkozású szöveg.)

text:
               18.7.2018

               HU

               Az Európai Unió Hivatalos Lapja

               C 251/9

         A BIZOTTSÁG HATÁROZATA
   (2018. július 17.)
   az egészségfejlesztéssel, a betegségmegelőzéssel és a nem fertőző betegségek kezelésével foglalkozó bizottsági irányítócsoport létrehozásáról, valamint a ritka betegségek bizottsági szakértői csoportjának létrehozásáról szóló határozat és a rákos megbetegedések visszaszorításával foglalkozó bizottsági szakértői csoport létrehozásáról szóló határozat hatályon kívül helyezéséről
   (EGT-vonatkozású szöveg)
   (2018/C 251/07)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az Európai Unió működéséről szóló szerződés 168. cikkének (2) bekezdése alapján az ugyanazon cikk (1) bekezdésében említett területeken a tagállamok a Bizottsággal együttműködésben összehangolják politikáikat és programjaikat. A Bizottság a tagállamokkal szorosan egyeztetve hasznos kezdeményezéseket tehet az összehangolás előmozdítása érdekében, különös tekintettel az iránymutatások és mutatók megállapítására, a bevált gyakorlatok cseréjének megszervezésére, valamint az időszakonkénti felülvizsgálathoz és értékeléshez szükséges elemek kialakítására irányuló kezdeményezésekre.

               (2)

               2010. december 7-én a Tanács elfogadta „A krónikus betegségek innovatív megközelítései a népegészségügyben és az egészségügyi ellátási rendszerekben” című következtetését (1), amelyben felkéri a tagállamokat a krónikus betegségekkel kapcsolatos bevált gyakorlatok azonosítására és megosztására.

               (3)

               A Bizottság 2014. április 4-én elfogadta a hatékony, hozzáférhető és alkalmazkodóképes egészségügyi rendszerekről szóló közleményt (2), amely szerint a tagállami politikai döntéshozók uniós támogatását szolgáló kezdeményezések középpontjában az egészségügyi rendszerek hatékonyságának, hozzáférhetőségének és ellenálló képességének javítására alkalmas módszerek és eszközök fognak állni.

               (4)

               A Bizottság 2016. november 22-én elfogadta az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának címzett, „A következő lépések Európa fenntartható jövőjéért: Európai fellépés a fenntarthatóságért” című közleményt (3), amelyben leszögezte, hogy az Unió teljes mértékben elkötelezett amellett, hogy élen járjon az ENSZ keretében elfogadott, a 2030-ig tartó időszakra vonatkozó fenntartható fejlesztési menetrend végrehajtásában és a fenntartható fejlesztési célkitűzések elérésében. Az Unió kiegészíti a tagállamok tevékenységét jogalkotással és más, a közegészséggel, az egészségüggyel és a környezettel kapcsolatos egészségügyi problémákkal foglalkozó kezdeményezésekkel, különösen a 3. célkitűzés („Az egészséges élet és a jólét biztosítása mindenki számára, minden életkorban”) elérése érdekében. A Bizottság segíteni kívánja a tagállamokat a célkitűzés részcéljainak elérésében, különösen a krónikus betegségek okozta halálozások visszaszorítása terén.

               (5)

               Az egészségügyre vonatkozó harmadik uniós cselekvési program (2014–2020) létrehozásáról szóló 282/2014/EU európai parlamenti és tanácsi rendelet (4) úgy rendelkezik, hogy a program egyik tematikus prioritása az egészségfejlesztés, a betegségmegelőzés, valamint az egészséges életmódnak kedvező környezet előmozdítása. E prioritás alá tartozik a krónikus betegségek – így a rák, az életkorfüggő és a neurodegeneratív betegségek – megelőzésével és az azokra való reagálás javításával kapcsolatos Unión belüli együttműködés és hálózatépítés támogatása a tudás és a bevált gyakorlatok megosztása, valamint az olyan közös tevékenységek kialakítása révén, amelyek a megelőzésre, a korai felismerésre és a betegségkezelésre (többek között az egészségügyi ismeretekre és az önmenedzselésre) irányulnak.

               (6)

               Ezen közegészséggel kapcsolatos vállalásokra és kötelezettségekre tekintettel szükséges létrehozni az egészségfejlesztéssel, a betegségmegelőzéssel és a nem fertőző betegségek kezelésével foglalkozó szakértői csoportot, és annak feladatait és felépítését is meg kell határozni.

               (7)

               A Bizottság C(2016) 3301 határozata (5) megállapítja a bizottsági szakértői csoportokra vonatkozó felülvizsgált szabályrendszert. Az új szabályok célja egyértelműbbé és átláthatóbbá tenni a szakértői csoportok összeállítását. Az egészségfejlesztéssel, a betegségmegelőzéssel és a nem fertőző betegségek kezelésével foglalkozó bizottsági irányítócsoport feladatait és felépítését az említett határozattal összhangban kell meghatározni.

               (8)

               A szakértői csoport rendeltetése tanácsadással és szakértelemmel segíteni a Bizottság munkáját az egészségfejlesztéssel, betegségmegelőzéssel és a nem fertőző betegségek kezelésével kapcsolatos uniós tevékenységek kialakítása és végrehajtása terén, valamint támogatni az idevágó tapasztalatok, szakpolitikák és gyakorlatok megosztását a tagállamok és az érdekeltek körében.

               (9)

               A szakértői csoportnak ajánlásokat kell készítenie a Bizottság részére a helyes és legjobb gyakorlatok kiválasztásáról, azok tagállamok közötti átadásának és terjesztésének az uniós egészségügyi program és egyéb uniós pénzügyi eszközök használatával való támogatása érdekében.

               (10)

               A szakértői csoport feladata segíteni a tagállamokat a 3. fenntartható fejlesztési célkitűzés elérésében, különösen a nem fertőző betegségek okozta korai elhalálozások csökkentésében.

               (11)

               Ezenfelül a csoport tanácsadást nyújt a Bizottságnak a nem fertőző betegségek okozta korai halálozások csökkentéséhez hozzájáruló tevékenységek összehangolása terén.

               (12)

               Mindezek mellett az egészségmegőrzés, a betegségmegelőzés és a nem fertőző betegségek kezelése terén elért kutatási eredmények terjesztésében is támogatja a Bizottságot.

               (13)

               A szakértői csoportnak össze kell hangolnia tevékenyégét az egészségügyi tájékoztatással foglalkozó szakértői csoporttal (EGHI), amely a tényeken alapuló egészségpolitikai döntéshozatalhoz szükséges egészségügyi információk, technikai megoldások és prioritások terén ad tanácsokat a Bizottságnak. A szakértői csoportnak különösen a legjobb gyakorlatok átadásának folyamata és eredményei, valamint azok alkalmazása tekintetében célszerű az EGHI tudására támaszkodnia.

               (14)

               A legjobb gyakorlatok és szakpolitikai beavatkozások tagállamok közötti hatékony átadása és alkalmazása érdekében a szakértői csoport tagjainak a tagállami hatóságok köréből kell kikerülniük.

               (15)

               A szakértői csoport tagjai számára meg kell határozni az információk nyilvánosságra hozatalára vonatkozó szabályokat.

               (16)

               Személyes adatok feldolgozása esetén a szakértői csoportnak a 45/2001/EK európai parlamenti és tanácsi rendelettel (6) összhangban kell eljárnia.

               (17)

               mivel a létrehozandó bizottsági szakértői csoport, vagyis „az egészségfejlesztéssel, a betegségmegelőzéssel és a nem fertőző betegségek kezelésével foglalkozó bizottsági irányítócsoport” olyan kérdésekkel fog foglalkozni, amelyek jelenleg a ritka betegségek bizottsági szakértői csoportjának létrehozásáról és a 2009/872/EK határozat hatályon kívül helyezéséről szóló, 2013. július 30-i bizottsági határozattal (7) létrehozott ritka betegségek bizottsági szakértői csoportja, illetve a rákos megbetegedések visszaszorításával foglalkozó bizottsági szakértői csoport létrehozásáról és a 96/469/EK határozat hatályon kívül helyezéséről szóló, 2014. június 3-i bizottsági határozattal (8) létrehozott rákos megbetegedések visszaszorításával foglalkozó bizottsági szakértői csoport feladatkörébe tartoznak, e két említett határozatot hatályon kívül kell helyezni.

               (18)

               E határozat alkalmazását célszerű határozott időtartamhoz kötni. A Bizottság kellő időben meg fogja fontolni, hogy indokolt-e az alkalmazási időtartam meghosszabbítása,

         A KÖVETKEZŐKÉPPEN HATÁROZOTT:
   1. cikk
   Tárgy
   Létrejön „az egészségfejlesztéssel, a betegségmegelőzéssel és a nem fertőző betegségek kezelésével foglalkozó bizottsági irányítócsoport” nevű szakértői csoport (a továbbiakban: csoport).
   2. cikk
   Feladatok
   A csoport feladatai a következők:

               a)

               tanácsadással és szakértelemmel segíteni a Bizottságnak az Unióban a nem fertőző betegségek okozta kihívásokra reagáló tagállami válaszlépések összehangolása érdekében végzett munkáját;

               b)

               tanácsokkal szolgálni a Bizottság részére az egészségfejlesztéssel, a betegségmegelőzéssel és a nem fertőző betegségek kezelésével kapcsolatos legjobb gyakorlatok kiválasztásához, azok tagállamok közötti átadásának és terjesztésének elősegítéséhez az uniós egészségügyi program és egyéb uniós pénzügyi eszközök alkalmazása révén;

               c)

               támogatni a Bizottságot az ENSZ keretében elfogadott, a 2030-ig tartó időszakra vonatkozó 3. fenntartható fejlesztési célkitűzés („Az egészséges élet és a jólét biztosítása mindenki számára, minden életkorban”) felé megtett előrelépések, különösen a nem fertőző betegségek okozta korai halálozás visszaszorítása terén elért eredmények nyomon követésében;

               d)

               tanácsot adni a Bizottságnak a nem fertőző betegségek okozta korai halálozások csökkentéséhez hozzájáruló tevékenységek összehangolása terén;

               e)

               tanácsot adni a Bizottságnak az egészségmegőrzés, a betegségmegelőzés és a nem fertőző betegségek kezelése terén születő kutatási eredmények terjesztésének javítása érdekében;

               f)

               értékelni a legjobb gyakorlatok átadása és alkalmazása terén elért eredményeket az egészségügyi tájékoztatással foglalkozó szakértői csoporttal együttműködésben, amely az egészségmegőrzésre, a betegségmegelőzésre és a nem fertőző betegségek kezelésére vonatkozó egészségügyi adatokkal szolgál.

         3. cikk
   Konzultáció
   A Bizottság a 2. cikkben említett bármely kérdésben kikérheti a csoport véleményét.
   4. cikk
   Tagság
   (1)   A csoport tagállamonként egy tagból tevődik össze. Minden tagállam tájékoztatja a Bizottságot arról, hogy mely hatóságát jelölte ki a szakértői csoport tagjává.
   (2)   Minden tag kinevezi állandó képviselőjét és annak helyettesét, akik köztisztviselők vagy közalkalmazottak. A tagok tájékoztatják erről a Bizottságot, és felelősek annak biztosításáért, hogy képviselőik magas szintű szakértelemmel rendelkeznek.
   (3)   A tagok eseti alapon, a csoport ülésének napirendjére tűzött témák figyelembevételével is kijelölhetnek képviselőket.
   5. cikk
   Az elnök
   A csoport elnökségét a Bizottság Egészségügyi és Élelmiszer-biztonsági Főigazgatóságának egy képviselője látja el.
   6. cikk
   Működés
   (1)   A csoport az Egészségügyi és Élelmiszer-biztonsági Főigazgatóság felkérésére, vagy a horizontális szabályokkal összhangban annak egyetértésével és a Bizottság valamely más részlegének felkérésére végzi munkáját.
   (2)   A csoport üléseire főszabály szerint a Bizottság épületeiben kerül sor.
   (3)   A titkári feladatok ellátásáról az Egészségügyi és Élelmiszer-biztonsági Főigazgatóság gondoskodik. Az eljárásokban érdekelt, más szervezeti egységekben dolgozó bizottsági tisztviselők részt vehetnek a csoport és annak alcsoportjai ülésein.
   (4)   A Bizottság Egészségügyi és Élelmiszer-biztonsági Főigazgatóságának egyetértésével a csoport tagjai egyszerű többséggel határozhatnak úgy, hogy a csoport tanácskozásai nyilvánosak.
   (5)   Az egyes napirendi pontok megvitatásáról és a csoport által megfogalmazott véleményekről érdemi és hiánytalan jegyzőkönyv készül. A jegyzőkönyvet az elnök felelőssége mellett a titkárság készíti el.
   (6)   A csoport konszenzussal fogadja el véleményeit, ajánlásait és jelentéseit. Szavazás esetén a döntéshozatal a tagok egyszerű többségének szavazata alapján történik. A többségtől eltérően szavazó tagoknak joguk van ahhoz, hogy álláspontjuk indoklását a véleményhez, ajánláshoz vagy jelentéshez csatolt külön dokumentumban foglalják össze.
   7. cikk
   Alcsoportok
   (1)   A Bizottság Egészségügyi és Élelmiszer-biztonsági Főigazgatósága a Bizottság által meghatározott hatáskör alapján alcsoportokat hozhat létre speciális kérdések megvizsgálására. Az alcsoportoknak a horizontális szabályoknak megfelelően kell működniük, és tevékenységükről beszámolnak a csoportnak. Megbízatásuk teljesítése után az alcsoportok megszűnnek.
   (2)   A tagok az alcsoportokba kijelölhetnek a szakértői csoportba delegált állandó képviselőjüktől eltérő köztisztviselőt vagy közalkalmazottat.
   8. cikk
   Meghívott szakértők
   Az Egészségügyi és Élelmiszer-biztonsági Főigazgatóság meghívhat a napirenden szereplő valamely kérdésben speciális szakértelemmel rendelkező szakértőket, hogy azok eseti alapon részt vegyenek a csoport vagy egy alcsoport munkájában.
   9. cikk
   Megfigyelők
   (1)   Az Európai Gazdasági Térségről szóló megállapodáshoz csatlakozott EFTA-államok képviselői megfigyelőként vehetnek részt a csoport ülésein.
   (2)   A csoport elnöke megfigyelői státuszt adhat tagjelölt országoknak és egyéb harmadik országoknak, ha az Unió érdekében áll, hogy ezek részt vegyenek a szakértői csoport munkájában, elsősorban valamely nemzetközi megállapodás, igazgatási megállapodás vagy uniós jogszabály alapján. A megfigyelőként közreműködő közigazgatási szervek kijelölik képviselőjüket.
   (3)   A megfigyelők és képviselőik számára az elnök engedélyezheti, hogy részt vegyenek a csoport megbeszélésein és szakértelmüket rendelkezésre bocsássák. Ugyanakkor nem rendelkeznek szavazati joggal, és nem vesznek részt a csoport ajánlásainak vagy tanácsainak kialakításában.
   10. cikk
   Eljárási szabályok
   A szakértői csoportokra vonatkozó rendes eljárási szabályok alapján és a horizontális szabályokkal összhangban a csoport az Egészségügyi és Élelmiszer-biztonsági Főigazgatóság javaslata alapján és azzal egyetértésben tagjainak egyszerű többségével elfogadja eljárási szabályzatát.
   11. cikk
   Szakmai titoktartás és minősített adatok kezelése
   A csoport és az alcsoportok tagjait, valamint a meghívott szakértőket szakmai titoktartási kötelezettség terheli, amely a Szerződések és az azokat végrehajtó szabályok révén az intézmények minden tagjára és személyzetére alkalmazandó, továbbá vonatkoznak rájuk a Bizottság által az (EU, Euratom) 2015/443 bizottsági határozatban (9) és az (EU, Euratom) 2015/444 bizottsági határozatban (10) lefektetett, az EU-minősített adatok védelmét szolgáló biztonsági szabályok. E kötelezettségeik betartásának esetleges elmulasztása esetén a Bizottság minden megfelelő intézkedést meghozhat.
   12. cikk
   Átláthatóság
   (1)   A csoportnak és alcsoportjainak szerepelniük kell a szakértői csoportok nyilvántartásában.
   (2)   A csoportok és alcsoportok összetételéről a szakértői csoportok nyilvántartásában a következő adatok kerülnek közzétételre:

               a)

               a tagállamok hatóságainak neve;

               b)

               a megfigyelőként közreműködő közigazgatási szervek neve.

         (3)   Minden releváns dokumentumot (így a napirendeket, a jegyzőkönyveket és a résztvevők beadványait) közzé kell tenni vagy a szakértői csoportok nyilvántartásában, vagy pedig egy ott feltüntetett link segítségével elérhető tematikus weboldalon. A tematikus weboldalakhoz való hozzáférés nem köthető felhasználói regisztrációhoz vagy más korlátozáshoz. Az ülés előtt a napirendet és a többi releváns háttéranyagot, az ülés után pedig a jegyzőkönyvet megfelelő időben közzé kell tenni. A közzétételtől csak akkor lehet eltekinteni, amennyiben valamely dokumentum közzététele az 1049/2001/EK európai parlamenti és tanácsi rendelet (11) 4. cikkében meghatározottak szerint kedvezőtlenül befolyásolná valamely közérdek vagy magánérdek védelmét.
   13. cikk
   Az ülések költségei
   (1)   A csoport és az alcsoportok tevékenységében részt vevők nem részesülnek díjazásban szolgálataikért.
   (2)   A csoport és az alcsoportok munkájában részt vevő személyek utazási és tartózkodási költségeit a Bizottság megtéríti. A költségtérítés a Bizottságon belül alkalmazandó rendelkezéseknek megfelelően, az éves forrásfelosztási eljárás keretében a Bizottság szolgálataihoz rendelt, rendelkezésre álló előirányzatok erejéig történik.
   14. cikk
   Hatályon kívül helyezés
   A ritka betegségek bizottsági szakértői csoportjának létrehozásáról szóló határozat és a rákos megbetegedések visszaszorításával foglalkozó bizottsági szakértői csoport létrehozásáról szóló határozat hatályát veszti.
   15. cikk
   Alkalmazandóság
   Ez a határozat 2023. december 31-ig alkalmazandó.

      Kelt Brüsszelben, 2018. július 17-én.

            a Bizottság részéről

         Vytenis ANDRIUKAITIS

            a Bizottság tagja

      (1)  HL C 74., 2011.3.8., 4. o.

      (2)  COM(2014) 215 final, 2014.4.4.

      (3)  COM(2016) 739 final, 2016.11.22.

      (4)  Az Európai Parlament és a Tanács 282/2014/EU rendelete (2014. március 11.) az egészségügyre vonatkozó harmadik többéves uniós cselekvési program (2014–2020) létrehozásáról és az 1350/2007/EK határozat hatályon kívül helyezéséről (HL L 86., 2014.3.21., 1. o.).

      (5)  A Bizottság C(2016) 3301 final határozata (2016. május 30.) a bizottsági szakértői csoportok létrehozásáról és működéséről szóló horizontális szabályok megállapításáról.

      (6)  Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (7)  A Bizottság határozata (2013. július 30.) a ritka betegségek bizottsági szakértői csoportjának létrehozásáról és a 2009/872/EK határozat hatályon kívül helyezéséről (HL C 219., 2013.7.31., 4. o.).

      (8)  A Bizottság határozata (2014. június 3.) a rákos megbetegedések visszaszorításával foglalkozó bizottsági szakértői csoport létrehozásáról és a 96/469/EK határozat hatályon kívül helyezéséről (HL C 167., 2014.6.4., 4. o.).

      (9)  A Bizottság (EU, Euratom) 2015/443 határozata (2015. március 13.) a Bizottságon belüli biztonságról (HL L 72., 2015.3.17., 41. o.).

      (10)  A Bizottság (EU, Euratom) 2015/444 határozata (2015. március 13.) az EU-minősített adatok védelmét szolgáló biztonsági szabályokról (HL L 72., 2015.3.17., 53. o.).

      (11)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL L 145., 2001.5.31., 43. o.).


title: A Tanács (EU, Euratom) 2018/1014 határozata (2018. július 13.) az Európai Gazdasági és Szociális Bizottságnak az Osztrák Köztársaság által javasolt egy tagja kinevezéséről

text:
               18.7.2018

               HU

               Az Európai Unió Hivatalos Lapja

               L 181/84

         A TANÁCS (EU, Euratom) 2018/1014 HATÁROZATA
   (2018. július 13.)
   az Európai Gazdasági és Szociális Bizottságnak az Osztrák Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az osztrák kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2015. szeptember 18-án és 2015. október 1-én elfogadta az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig tartó időszakra történő kinevezéséről szóló (EU, Euratom) 2015/1600 (1), illetve (EU, Euratom) 2015/1790 (2) határozatot.

               (2)

               Thomas DELAPINA hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács Judith VORBACH-t EU-Referentin der Arbeiterkammer Oberösterreich, a hivatali idő hátralévő részére, azaz 2020. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2018. július 13-án.

            a Tanács részéről

            az elnök

         H. LÖGER

      (1)  A Tanács (EU, Euratom) 2015/1600 határozata (2015. szeptember 18.) az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 248., 2015.9.24., 53. o.).

      (2)  A Tanács (EU, Euratom) 2015/1790 határozata (2015. október 1.) az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 260., 2015.10.7., 23. o.).


title: A Tanács (KKBP) 2018/1087 határozata (2018. július 30.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról

text:
                  31.7.2018

                  HU

                  Az Európai Unió Hivatalos Lapja

                  L 194/152

         A TANÁCS (KKBP) 2018/1087 HATÁROZATA
         (2018. július 30.)
         a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2016. május 27-én elfogadta a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozatot (1).

                     (2)

                     A Tanács a (KKBP) 2016/849 határozat 36. cikkének (2) bekezdésével összhangban felülvizsgálta a jegyzékbe vett személyeknek és szervezeteknek az említett határozat II., III., V. és VI. mellékletében foglalt jegyzékét.

                     (3)

                     A Tanács megállapította, hogy a (KKBP) 2016/849 határozatot – többek között az annak II. és III. mellékletében foglalt személyekre és szervezetekre vonatkozó bizonyos bejegyzéseket – naprakésszé kell tenni.

                     (4)

                     A (KKBP) 2016/849 határozatot ezért ennek megfelelően módosítani kell,

               ELFOGADTA EZT A HATÁROZATOT:

            1. cikk
            A (KKBP) 2016/849 határozat a következőképpen módosul:

                        1.

                        a 23. cikk (1) és (2) bekezdésének helyébe a következő szöveg lép:

                           „23. cikk

                              (1)   A tagállamok megteszik a szükséges intézkedéseket annak érdekében, hogy megakadályozzák az alábbiak területükre történő belépését vagy azon való átutazását:

                                          a)

                                          szankcióbizottság vagy az ENSZ Biztonsági Tanácsa által jegyzékbe vett, az I. mellékletben felsorolt olyan személyek és családtagjaik – illetve a nevükben vagy az irányításuk szerint eljáró személyek –, akik felelősek a KNDK-nak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaira vonatkozó politikáiért, beleértve annak támogatását vagy előmozdítását is;

                                          b)

                                          a II. mellékletben felsoroltak szerint, az I. mellékletben nem szereplő azon személyek, akik:

                                                      i.

                                                      felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, beleértve azok támogatását vagy előmozdítását is, illetve az említett személyek nevében vagy irányítása szerint eljáró személyek;

                                                      ii.

                                                      a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz esetlegesen hozzájáruló pénzügyi szolgáltatásokat nyújtanak, vagy ilyen célú pénzügyi vagy más eszközöket vagy forrásokat átutalnak a tagállamok területére, azon keresztül vagy onnan kiindulva, vagy a tagállamok állampolgárai vagy a tagállamok jogrendje alá tartozó szervezetek, vagy a területükön található személyek vagy pénzügyi intézmények bevonásával;

                                                      iii.

                                                      többek között pénzügyi szolgáltatások nyújtása révén részt vesznek fegyvereknek és mindennemű kapcsolódó anyagnak a KNDK-nak vagy a KNDK-ból való szolgáltatásában, illetve olyan termékeknek, anyagoknak, felszereléseknek, áruknak és technológiának a KNDK-nak való szolgáltatásában, amelyek esetlegesen hozzájárulnak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz;

                                          c)

                                          az I. és a II. mellékletben szereplő személyek vagy szervezetek nevében vagy irányítása alatt dolgozó, az I. és a II. mellékletben nem szereplő személyek, vagy az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017), a 2375 (2017) vagy a 2397 (2017) sz. ENSZ BT-határozatok vagy e határozat szerinti szankciók megkerüléséhez, vagy az említett ENSZ BT-határozatok vagy az e határozat rendelkezéseinek megsértéséhez hozzájáruló személyek, az e határozat III. mellékletében felsoroltak szerint;

                                          d)

                                          a KNDK kormánya vagy a Munkáspárt szervezeteinek nevében vagy irányítása szerint eljáró személyek, akikről a Tanács megállapítja, hogy kapcsolatban állnak a KNDK nukleáris vagy ballisztikusrakéta-programjaival, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017), a 2375 (2017) vagy a 2397 (2017) sz. ENSZ BT-határozatokkal betiltott tevékenységekkel, az I., a II. és a III. mellékletben nem szerepelnek, az e határozat V. mellékletében foglaltak szerint.

                              (2)   Az (1) bekezdés a) pontja nem alkalmazandó, ha a szankcióbizottság eseti alapon úgy dönt, hogy az utazás humanitárius okokból – beleértve a vallási kötelezettségeket is – indokolt, vagy ha a szankcióbizottság arra a következtetésre jut, hogy a mentesség megadása egyébként előmozdítja az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017), a 2375 (2017) vagy a 2397 (2017) sz. ENSZ BT-határozatok céljainak megvalósítását.”;

                        2.

                        a 27. cikk (1) bekezdésének helyébe a következő szöveg lép:

                           „(1)   Be kell fagyasztani minden olyan pénzeszközt és gazdasági erőforrást, amely az alábbiakhoz tartozik, azok közvetlen vagy közvetett tulajdonában vagy birtokában van vagy ellenőrzése alatt áll:

                                       a)

                                       az I. mellékletben felsorolt, a szankcióbizottság vagy az ENSZ Biztonsági Tanácsa által jegyzékbe vett olyan személyek vagy szervezetek, akik illetve amelyek támogatást nyújtanak vagy közreműködnek – akár jogellenes módon is – a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiban, vagy a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk – akár jogellenes módon is – ellenőrzött szervezetek;

                                       b)

                                       a II. mellékletben felsoroltak szerint, az I. mellékletben nem szereplő olyan személyek és szervezetek, akik illetve amelyek:

                                                   i.

                                                   felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, beleértve azok támogatását vagy előmozdítását is, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk – akár jogellenes módon is – ellenőrzött szervezetek;

                                                   ii.

                                                   a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz esetlegesen hozzájáruló pénzügyi szolgáltatásokat nyújtanak, vagy ilyen célú pénzügyi vagy más eszközöket vagy forrásokat átutalnak a tagállamok területére, azon keresztül vagy onnan kiindulva, vagy a tagállamok állampolgárai vagy a jogrendjük alá tartozó szervezetek, vagy a területükön található személyek vagy pénzügyi intézmények bevonásával, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek;

                                                   iii.

                                                   többek között pénzügyi szolgáltatások nyújtása révén részt vesznek fegyvereknek és mindennemű kapcsolódó anyagnak a KNDK-nak vagy a KNDK-ból való szolgáltatásában, illetve olyan termékeknek, anyagoknak, felszereléseknek, áruknak és technológiának a KNDK-nak való szolgáltatásában, amelyek esetlegesen hozzájárulnak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz;

                                       c)

                                       az I. vagy a II. mellékletben szereplő személyek vagy szervezetek nevében vagy irányítása alatt dolgozó, az I. vagy a II. mellékletben nem szereplő személyek és szervezetek, vagy az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017), a 2375 (2017) vagy a 2397 (2017) sz. ENSZ BT-határozatok vagy az e határozat szerinti szankciók megkerüléséhez, vagy az említett ENSZ BT-határozatok vagy az e határozat rendelkezéseinek megsértéséhez hozzájáruló személyek, az e határozat III. mellékletében felsoroltak szerint;

                                       d)

                                       a KNDK kormányának vagy a Koreai Munkáspártnak a szervezetei, vagy a nevükben vagy irányításuk szerint eljáró személyek vagy szervezetek, vagy a tulajdonukban lévő vagy ellenőrzésük alatt álló szervezetek, akikről illetve amelyekről a Tanács megállapítja, hogy kapcsolatban állnak a KNDK ballisztikus rakétákkal vagy nukleáris tevékenységekkel kapcsolatos programjaival, illetve az 1718 (2006), az 1874 (2009), a 2087 (2013), a 2094 (2013), a 2270 (2016), a 2321 (2016), a 2356 (2017), a 2371 (2017), a 2375 (2017) vagy a 2397 (2017) sz. ENSZ BT-határozatokkal betiltott tevékenységekkel, az I., a II. és a III. mellékletben nem szerepelnek, az e határozat V. mellékletében foglaltak szerint.”;

                        3.

                        a 34. cikk (2) bekezdésének helyébe a következő szöveg lép:

                           „(2)   Ha a Tanács úgy határoz, hogy egy személyt vagy szervezetet a 18b. cikk (4) vagy (5) bekezdésében, a 23. cikk (1) bekezdésének b), c) vagy d) pontjában vagy a 27. cikk (1) bekezdésének b), c) vagy d) pontjában említett intézkedések hatálya alá von, ennek megfelelően módosítja a II., a III., az V., illetve a VI. mellékletet.”;

                        4.

                        a 35. cikk helyébe a következő szöveg lép:

                           „35. cikk

                              (1)   Az I., a II., a III., a IV., az V. és a VI. mellékletnek tartalmaznia kell az adott személyek, szervezetek és hajók jegyzékbe vételének okait; az I. és a IV. melléklet vonatkozásában ezen okokat a ENSZ Biztonsági Tanácsa vagy a szankcióbizottság határozza meg.

                              (2)   Az I., a II., a III., a IV., az V. és a VI. mellékletnek tartalmaznia kell továbbá az érintett személyek, szervezetek vagy hajók azonosításához szükséges adatokat, amennyiben ilyenek rendelkezésre állnak; az I. és a IV. melléklet vonatkozásában ezeket az adatokat az ENSZ Biztonsági Tanácsa vagy a szankcióbizottság határozza meg. Személyek esetében ilyen adat lehet a név – beleértve a névváltozatokat is –, a születési hely és idő, az állampolgárság, az útlevél és a személyazonosító igazolvány száma, a nem, a cím (amennyiben ismert), valamint a beosztás vagy a foglalkozás. Szervezetek esetében ilyen adat lehet a név, a bejegyzés helye és ideje, a nyilvántartási szám és a székhely. Az I. mellékletnek tartalmaznia kell az ENSZ Biztonsági Tanácsa vagy a szankcióbizottság általi jegyzékbe vétel időpontját.”;

                        5.

                        a 36. cikk (2) bekezdésének helyébe a következő szöveg lép:

                           „(2)   A 18b. cikk (4) és (5) bekezdésében, a 23. cikk (1) bekezdésének b), c) és d) pontjában, valamint a 27. cikk (1) bekezdésének b), c) és d) pontjában említett intézkedéseket rendszeres időközönként, de legalább 12 havonta felül kell vizsgálni. Amennyiben a Tanács a 33. cikk (2) bekezdésében említett eljárással összhangban úgy határoz, hogy ezen intézkedések alkalmazásának feltételei már nem teljesülnek, azok az érintett személyek és szervezetek tekintetében hatályukat vesztik.”;

                        6.

                        a (KKBP) 2016/849 határozat II. és III. melléklete az e határozat mellékletében foglaltak szerint módosul.

            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Brüsszelben, 2018. július 30-án.

                  a Tanács részéről

                  az elnök

               G. BLÜMEL

            (1)  A Tanács (KKBP) 2016/849 határozata (2016. május 27.) a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről (HL L 141., 2016.5.28., 79. o.).

            MELLÉKLET

               1.
               A (KKBP) 2016/849 határozat II. mellékletében az „I. Azok a személyek vagy szervezetek, amelyek felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek” címben az „A. Személyek” alcím a következőképpen módosul:

                           a)

                           a meglévő bejegyzések számozása 1–30-ra változik;

                           b)

                           a következő bejegyzések helyébe a következő szöveg lép:

                                       Név

                                       Egyéb ismert név

                                       Azonosító adatok

                                       A jegyzékbe vétel dátuma

                                       Indokolás

                                       „3.

                                       HYON Chol-hae

                                       HYON Chol Hae

                                       Születési idő: 1934.
                                       Születési hely: Mandzsúria, Kína.

                                       2009.12.22.

                                       2016 áprilisa óta a Koreai Néphadsereg tábornagya. A Koreai Néphadsereg általános politikai osztályának korábbi igazgatóhelyettese (a néhai Kim Dzsongil katonai tanácsadója). A Koreai Munkáspárt Központi Bizottságának tagjává választották a Koreai Munkáspárt 2016. májusi hetedik kongresszusán, melyen a Koreai Munkáspárt elfogadta a KNDK nukleáris programjának folytatásáról szóló határozatot.

                                       6.

                                       PAK Jae-gyong

                                       Chae-Kyong
                                       PAK Jae Gyong

                                       Születési idő: 1933
                                       Útlevélszám: 554410661

                                       2009.12.22.

                                       A Népi Fegyveres Erők általános politikai osztályának korábbi igazgatóhelyettese és a Népi Fegyveres Erők logisztikai irodájának korábbi igazgatóhelyettese (a néhai Kim Dzsongil katonai tanácsadója). Jelen volt, amikor KIM Dzsongun ellenőrizte a Stratégiai Rakétaerők Parancsnokságát. A Koreai Munkáspárt Központi Bizottságának tagja.

                                       16.

                                       KIM Jong-gak

                                       KIM Jong Gak

                                       Születési idő: 1941.7.20.
                                       Születési hely: Phenjan, KNDK

                                       2016.5.20.

                                       A Koreai Néphadsereg általános politikai osztályának korábbi igazgatója. A Koreai Néphadsereg helyettes marsallja, a Kim Ir Szen Hadtudományi Egyetem rektora, a Koreai Munkáspárt Központi Katonai Bizottságának korábbi tagja, amely honvédelmi ügyekben a KNDK egyik kulcsfontosságú szerve. Így felelősség terheli a KNDK nukleáris tevékenységekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                                       18.

                                       KIM Won-hong

                                       KIM Won Hong

                                       Születési idő: 1945.1.7.
                                       Születési hely: Phenjan, KNDK.
                                       Útlevélszám: 745310010

                                       2016.5.20.

                                       Vezérezredes. A Koreai Néphadsereg általános politikai osztályának első igazgatóhelyettese. Az Állambiztonsági Osztály korábbi igazgatója. Korábbi állambiztonsági miniszter. A Koreai Munkáspárt Központi Katonai Bizottságának és a Nemzeti Védelmi Bizottságnak a tagja – amely. Államügyi Bizottsággá történő átalakítását megelőzően honvédelmi ügyekben a KNDK egyik kulcsfontosságú szerve volt–, honvédelmi ügyekben ezek a bizottságok a KNDK kulcsfontosságú szervei. Így felelősség terheli a KNDK nukleáris tevékenységekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.

                                       21.

                                       SON Chol-ju

                                       SON Chol Ju

                                       2016.5.20.

                                       A Koreai Néphadsereg vezérezredese. A Koreai Néphadsereg szervezeti kérdésekért felelős igazgatóhelyettese, valamint a légi erők és a légvédelmi elhárító erők – amelyek felügyelik a modernizált légvédelmi rakéták fejlesztését – korábbi politikai igazgatója. Így felelősség terheli a KNDK nukleáris tevékenységekkel, ballisztikus rakétákkal vagy egyéb tömegpusztító fegyverekkel kapcsolatos programjainak támogatásáért, illetve előmozdításáért.”.

               2.

                  A (KKBP) 2016/849 határozat II. mellékletében az „I. Azok a személyek vagy szervezetek, amelyek felelősek a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaiért, illetve a nevükben vagy irányításuk szerint eljáró személyek vagy szervezetek, vagy a tulajdonukban lévő vagy általuk ellenőrzött szervezetek” címben a „B. Szervezetek” alcím meglévő bejegyzéseinek számozása 1–5-re változik.

               3.
               A (KKBP) 2016/849 határozat II. mellékletében a „II. Azon személyek és szervezetek, amelyek pénzügyi szolgáltatásaikkal vagy vagyontárgyak vagy erőforrások átadásával hozzájárulhatnak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz” címben az „A. Személyek” alcím a következőképpen módosul:

                           a)

                           a következő bejegyzések helyébe a következő szöveg lép:

                                       Név

                                       Egyéb ismert név

                                       Azonosító adatok

                                       A jegyzékbe vétel dátuma

                                       Indokolás

                                       „10.

                                       DJANG Tcheul Hy

                                       JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy

                                       Születési idő: 1950.5.11.
                                       Születési hely: Kangvon

                                       2018.4.20.

                                       DJANG Tcheul Hy férjével, KIM Yong Nammal, fiával, KIM Su Gwanggal és menyével, KIM Kyong Huivel megtévesztő pénzügyi gyakorlatokban vett részt, amelyek hozzájárulhattak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz. Számos bankszámla tulajdonosa volt az Unióban, melyeket fia, KIM Su Gwang nyitott a nevében. Emellett több banki átutalásban vett részt menye, KIM Kyong Hui bankszámláiról az Unió területén kívüli bankszámlákra.

                                       11.

                                       KIM Su Gwang

                                       KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang

                                       Születési idő: 1976.8.18.
                                       Születési hely: Phenjan, KNDK
                                       Diplomata, KNDK Belarusz Nagykövetsége

                                       2018.4.20.

                                       A szakértői csoport KIM Su Gwangot az ENSZ által jegyzékbe vett Reconnaissance General Bureau szervezet ügynökeként azonosította. A szakértői csoport megállapította, hogy apjával, KIM Yong Nammal megtévesztő pénzügyi gyakorlatokat folytatnak, amelyek hozzájárulhatnak a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz. KIM Su Gwang több tagállamban számos bankszámlát nyitott, többek között a családtagjai nevére. Diplomataként való tevékenysége során több, az Unióban és az Unión kívül fenntartott – többek között a felesége, KIM Kyong Hui nevén lévő – bankszámlára irányuló nagy összegű átutalásban vett részt.”

                           b)

                           a bejegyzések számozása 1–6-ra változik.

               4.
               A (KKBP) 2016/849 határozat III. mellékletében „A 23. cikk (1) bekezdésének c) pontjában és a 27. cikk (1) bekezdésének c) pontjában említett személyek jegyzéke” címnek az „A. Személyek” alcímében a következő bejegyzés helyébe a következő szöveg lép:

                           Név

                           Azonosító adatok

                           Megjelölés időpontja

                           A jegyzékbe vétel okai

                           „4.

                           JON Chol Young
                           más néven: JON Chol Yong

                           Útlevélszáma: 563410192
                           a KNDK angolai nagykövetségének diplomatája
                           Születési idő: 1975.4.30.

                           2018.1.22.

                           A Green Pine Associated Corporation angolai képviselője és a KNDK Angolába akkreditált diplomatája.
                           A Green Pine-t az ENSZ többek között az ENSZ fegyverembargójának megsértése miatt jegyzékbe vette. A Green Pine emellett tárgyalásokat folytatott az angolai hadihajók felújítására vonatkozó szerződésekről, megsértve ezzel az ENSZ Biztonsági Tanácsának határozataival megállapított tilalmakat.”


title: A Tanács (EU) 2018/1069 határozata (2018. július 26.) az Európai Unió és az Elefántcsontparti Köztársaság közötti halászati partnerségi megállapodás végrehajtásáról szóló jegyzőkönyvnek (2018–2024) Unió nevében történő aláírásáról és ideiglenes alkalmazásáról

text:
                  31.7.2018

                  HU

                  Az Európai Unió Hivatalos Lapja

                  L 194/1

         A TANÁCS (EU) 2018/1069 HATÁROZATA
         (2018. július 26.)
         az Európai Unió és az Elefántcsontparti Köztársaság közötti halászati partnerségi megállapodás végrehajtásáról szóló jegyzőkönyvnek (2018–2024) Unió nevében történő aláírásáról és ideiglenes alkalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 43. cikkére, összefüggésben annak 218. cikke (5) bekezdésével,
         tekintettel az Európai Bizottság javaslatára,
         mivel:

                     (1)

                     A Tanács 2008. március 17-én elfogadta az Elefántcsontparti Köztársaság és az Európai Közösség közötti halászati partnerségi megállapodás (1) (a továbbiakban: a megállapodás) megkötéséről szóló 242/2008/EK rendeletet (2). A megállapodás hallgatólagosan meghosszabbodott és továbbra is hatályos.

                     (2)

                     Az említett megállapodás utolsó jegyzőkönyve 2018. június 30-án hatályát vesztette.

                     (3)

                     A Bizottság az Unió nevében tárgyalásokat folytatott a megállapodás végrehajtásáról szóló új jegyzőkönyvről (a továbbiakban: a jegyzőkönyv). A jegyzőkönyvet 2018. március 16-án parafálták.

                     (4)

                     A jegyzőkönyv célja annak lehetővé tétele az Unió és az Elefántcsontparti Köztársaság (a továbbiakban: Elefántcsontpart) számára, hogy szorosabban együttműködjenek a fenntartható halászati politika előmozdításában, az elefántcsontparti vizeken a halászati erőforrások felelősségteljes kiaknázásában, és Elefántcsontpartnak az ország kék gazdaságának fejlesztésére irányuló erőfeszítéseiben.

                     (5)

                     A jegyzőkönyvet alá kell írni.

                     (6)

                     Annak biztosítása érdekében, hogy az uniós hajók gyorsan megkezdhessék halászati tevékenységüket, a jegyzőkönyvet a hatálybalépéséhez szükséges eljárások befejezéséig ideiglenesen alkalmazni kell,

               ELFOGADTA EZT A HATÁROZATOT:

            1. cikk
            Az Európai Unió és az Elefántcsontparti Köztársaság közötti halászati partnerségi megállapodás végrehajtásáról szóló jegyzőkönyvnek az Unió nevében történő aláírására a Tanács felhatalmazást ad, figyelemmel a jegyzőkönyv megkötésére.
            A jegyzőkönyv szövegét csatolták e határozathoz.

            2. cikk
            A Tanács elnöke felhatalmazást kap, hogy kijelölje a jegyzőkönyvnek az Unió nevében történő aláírására jogosult személy(eke)t.

            3. cikk
            A jegyzőkönyv 13. cikkével összhangban a jegyzökönyvet az aláírásától a hatálybalépéséhez szükséges eljárások befejezéséig ideiglenesen alkalmazni kell.

            4. cikk
            Ez a határozat az Európai Unió Hivatalos Lapjában való kihirdetését követő napon lép hatályba.

            Kelt Brüsszelben, 2018. július 26-án.

                  a Tanács részéről

                  az elnök

               G. BLÜMEL

            (1)  HL L 48., 2008.2.22., 41. o.

            (2)  A Tanács 242/2008/EK rendelete (2008. március 17.) az Európai Közösség és az Elefántcsontparti Köztársaság közötti halászati partnerségi megállapodás megkötéséről (HL L 75., 2008.3.18., 51. o.).


title: A Tanács (KKBP) 2018/1082 határozata (2018. július 30.) az Európai Unió közép-afrikai köztársasági katonai kiképzési missziójáról szóló (KKBP) 2016/610 határozat módosításáról

text:
                  31.7.2018

                  HU

                  Az Európai Unió Hivatalos Lapja

                  L 194/140

         A TANÁCS (KKBP) 2018/1082 HATÁROZATA
         (2018. július 30.)
         az Európai Unió közép-afrikai köztársasági katonai kiképzési missziójáról szóló (KKBP) 2016/610 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2016. április 19-én elfogadta a (KKBP) 2016/610 határozatot (1), amely létrehozta az Európai Unió közép-afrikai köztársasági katonai kiképzési KBVP-misszióját (EUTM RCA) a misszió teljes műveleti képességének elérését követő 24 hónapig, azaz 2018. szeptember 19-ig szóló megbízatással és referenciaösszeggel.

                     (2)

                     A Politikai és Biztonsági Bizottság a misszió stratégiai felülvizsgálatát követően azt ajánlotta, hogy módosítsák és 2020. szeptember 19-ig hosszabbítsák meg az EUTM RCA megbízatását.

                     (3)

                     A (KKBP) 2016/610 tanácsi határozatot ennek megfelelően módosítani kell.

                     (4)

                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó, ezért Dánia nem vesz részt e misszió finanszírozásában sem,

               ELFOGADTA EZT A HATÁROZATOT:

            1. cikk
            A (KKBP) 2016/610 határozat a következőképpen módosul:

                        a)

                        az 1. cikk (2) bekezdésének a) pontja helyébe a következő szöveg lép:

                                    „a)

                                    stratégiai tanácsadást nyújt az elnöki kabinetnek, a védelmi minisztériumnak, a katonai állománynak és a fegyveres erőknek, és tanácsot nyújt a polgári-katonai együttműködés területén, ideértve a Belügyminisztériumnak és a Csendőrségnek nyújtott tanácsadást is;”

                        b)

                        a 10. cikk (2) bekezdése helyébe a következő szöveg lép:

                           „(2)   Az EUTM RCA közös költségeire vonatkozó pénzügyi referenciaösszeg a 2018. szeptember 19-ig tartó időszakra 18 180 000 EUR. E referenciaösszegnek a (KKBP) 2015/528 határozat 25. cikke (1) bekezdésében említett százalékos aránya 15 %, az említett határozat 34. cikke (3) bekezdésében említett százalékos arány pedig 60 % a kötelezettségvállalásra és 15 % a kifizetésre.

                           (3)   Az EUTM RCA közös költségeinek fedezésére szolgáló pénzügyi referenciaösszeg a 2018. szeptember 20-tól2020. szeptember 19-ig tartó időszakra 25 439 596 EUR. E referenciaösszegnek a (KKBP) 2015/528 határozat 25. cikke (1) bekezdésében említett százalékos aránya 0 %, az említett határozat 34. cikke (3) bekezdésében említett százalékos arány pedig 30 % a kötelezettségvállalásra és 0 % a kifizetésre.”

                        c)

                        a 13. cikk (2) bekezdése helyébe a következő szöveg lép:

                           „(2)   Az EUTM RCA 2020. szeptember 19-én véget ér.”

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. július 30-án.

                  a Tanács részéről

                  az elnök

               G. BLÜMEL

            (1)  HL L 104., 2016.4.20., 21. o.


title: A Tanács (KKBP) 2018/1083 határozata (2018. július 30.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról

text:
                  31.7.2018

                  HU

                  Az Európai Unió Hivatalos Lapja

                  L 194/142

         A TANÁCS (KKBP) 2018/1083 HATÁROZATA
         (2018. július 30.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre, és különösen annak 42. cikke (4) bekezdésére és 43. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2008. november 10-én elfogadta az Európai Unió Atalanta katonai műveletének (a továbbiakban: Atalanta művelet) létrehozásáról szóló 2008/851/KKBP együttes fellépést (1).

                     (2)

                     A Tanács 2016. november 28-án elfogadta a 2008/851/KKBP együttes fellépés módosításáról szóló 2014/2016/KKBP tanácsi határozatot (2), melyben 2018. december 31-ig meghosszabbította az Atalanta műveletet.

                     (3)

                     Az Atalanta művelet 2018. évi stratégiai felülvizsgálata azzal a következtetéssel zárult, hogy a művelet megbízatását 2020. december 31-ig meg kell hosszabbítani.

                     (4)

                     Nagy-Britannia és Észak-Írország Egyesült Királysága a Szerződés 50. cikkének (2) bekezdésével összhangban 2017. március 29-én bejelentette az Európai Tanácsnak azon szándékát, hogy kilép az Európai Unióból.

                     (5)

                     Tekintettel a Szerződés 50. cikkének (3) bekezdésére, 2019. március 29-én közép-európai idő szerint 12:00 órai kezdődő hatállyal az új EU műveleti parancsnokot ki kell nevezni, valamint az új EU műveleti parancsnokságot – ideértve az Afrika Szarva Tengerbiztonsági Központot (MSCHOA) is – ki kell jelölni.

                     (6)

                     A Politikai és Biztonsági Bizottság 2018. június 19-én megállapodott arról, hogy elfogadja Spanyolország és Franciaország ajánlatát az Atalanta vezetési és irányítási struktúrájának áthelyezésére vonatkozóan.

                     (7)

                     Az új vezetési struktúrákat biztosító tagállamoknak az Unió katonai vagy védelmi vonatkozású műveletei közös költségei finanszírozása igazgatási mechanizmusának létrehozásáról szóló (KKBP) 2015/528 tanácsi határozat (3) értelmében részesülniük kell a közös költségek finanszírozásából.

                     (8)

                     A 2008/851/KKBP együttes fellépést ennek megfelelően módosítani kell.

                     (9)

                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Dánia nem vesz részt e határozat végrehajtásában, és nem vesz részt e művelet finanszírozásában sem,

               ELFOGADTA EZT A HATÁROZATOT:

            1. cikk
            A 2008/851/KKBP együttes fellépés a következőképpen módosul:

                        1.

                        A 3. cikk helyébe a következő szöveg lép:

                           „3. cikk
                           Az uniós műveleti parancsnok kinevezése
                           A Tanács a 2019. március 29-től, közép-európai idő szerint 12:00 órai kezdődő hatállyal Charlie STICKLAND OBE RM vezérőrnagy utódjaként Antonio MARTORELL LACAVE altengernagyot nevezi ki uniós műveleti parancsnokává.”;

                        2.

                        A 4. cikk helyébe a következő szöveg lép:

                           „4. cikk
                           Az uniós műveleti parancsnokság kijelölése

                              (1)   Az uniós műveleti parancsnokság a 2019. március 29-ig, közép-európai idő szerint 12:00 óráig Northwoodban (Egyesült Királyság) található.

                              (2)   2019. március 29-től, közép-európai idő szerint 12:00 órai kezdődő hatállyal az uniós műveleti parancsnokság székhelye Rota (Spanyolország), az Afrika Szarva Tengerbiztonsági Központ (MSCHOA) székhelye pedig Brest (Franciaország).”;

                        3.

                        A 14.cikk a következő bekezdéssel egészül ki:

                           „(6)   Az uniós katonai művelet közös költségeire vonatkozó pénzügyi referenciaösszeg a 2019. január 1-től2020. december 31-ig tartó időszakra 11 777 000 EUR. A referenciaösszegnek a 2011/871/KKBP határozat 25. cikkének (1) bekezdésében említett százalékos aránya 0 %.”;

                        4.

                        A következő cikk kerül beillesztésre:

                           „14a. cikk
                           Átmeneti pénzügyi rendelkezések

                              (1)   2018. szeptember 1-jétől kezdődően a 3. cikk szerint kinevezett uniós műveleti parancsnoknál a 4. cikk (2) bekezdésében kijelölt uniós műveleti parancsnokságnál felmerült költségeket a (KKBP) 2015/528 határozattal összhangban kell finanszírozni.

                              (2)   A Tanács engedélyezi, hogy Spanyolország és Franciaország előfinanszírozza az (1) bekezdés alapján felmerült közös költségeket, és hogy a (KKBP) 2015/528 tanácsi határozat 27. cikkével összhangban kérje azok megtérítését.”;

                        5.

                        A 16. cikk (3) bekezdésének helyébe a következő szöveg lép:

                           „(3)   Az uniós katonai művelet 2020. december 31-én fejeződik be.”.

            2. cikk
            Ez a határozat az elfogadásának napján lép hatályba.

            Kelt Brüsszelben, 2018. július 30-án.

                  a Tanács részéről

                  az elnök

               G. BLÜMEL

            (1)  A Tanács 2008/851/KKBP együttes fellépése (2008. november 10.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (HL L 301., 2008.11.12., 33. o.).

            (2)  A Tanács (KKBP) 2016/2082 határozata (2016. november 28.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról (HL L 321., 2016.11.29., 53. o.).

            (3)  A Tanács (KKBP) 2015/528 határozata (2015. március 27.) az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) létrehozásáról és a 2011/871/KKBP határozat hatályon kívül helyezéséről (HL L 84., 2015.3.28., 39. o.).